pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​“รองนายกฯสมศักดิ์” เปิดอบรมหลักสูตรสำนักข่าวกรองแห่งชาติ ย้ำ เป็นหน่วยงานสำคัญ ช่วยเสริมสร้างความรู้ด้านการข่าว-ความมั่นคง เพื่อรับมือภัยคุกคามทุกรูปแบบ
วันพฤหัสบดีที่ 8 กุมภาพันธ์ 2567
08/02/2567
​“รองนายกฯสมศักดิ์” เปิดอบรมหลักสูตรสํานักข่าวกรองแห่งชาติ ย้ํา เป็นหน่วยงานสําคัญ ช่วยเสริมสร้างความรู้ด้านการข่าว-ความมั่นคง เพื่อรับมือภัยคุกคามทุกรูปแบบ
​“รองนายกฯสมศักดิ์” เปิดอบรมหลักสูตรสํานักข่าวกรองแห่งชาติ ย้ํา เป็นหน่วยงานสําคัญ ช่วยเสริมสร้างความรู้ด้านการข่าว-ความมั่นคง เพื่อรับมือภัยคุกคามทุกรูปแบบ พร้อมเดิมเยี่ยมชม พิพิธภัณฑ์วังปารุสกวัน
วันที่ 8 กุมภาพันธ์ 2567 นายสมศักดิ์ เทพสุทิน รองนายกรัฐมนตรี เป็นประธานพิธีเปิดการศึกษาหลักสูตรการบริหารจัดการความมั่นคงแห่งชาติ (บมช.) รุ่นที่ 16 โดยมี นายวิชัย ไชยมงคล ที่ปรึกษารองนายกรัฐมนตรี นายฐนัตถ์ สุวรรณานนท์ ผู้อํานวยการสํานักข่าวกรองแห่งชาติ ผู้บริหารสํานักข่าวกรองแห่งชาติ และผู้เข้ารับการศึกษา รวม 40 เข้าร่วม ที่ห้องประชุมสํานักงานข่าวกรองแห่งชาติ ชั้น 1 ถนนราชดําเนินนอก แขวงดุสิต เขตดุสิต
โดยนายสมศักดิ์ กล่าวว่า สํานักข่าวกรองแห่งชาติ เป็นองค์กรข่าวกรองพลเรือนแห่งชาติ มีภารกิจในการปฏิบัติงานด้านข่าวกรอง รวมทั้งมีบทบาทในการขับเคลื่อนการพัฒนาระบบงานข่าวกรองแบบบูรณาการร่วมกับหน่วยงานด้านการข่าว และหน่วยงานในประชาคมข่าวกรอง จึงถือว่า สถาบันการข่าวกรองเป็นหน่วยงานสําคัญในการเสริมสร้างความรู้ด้านการข่าวและความมั่นคงให้กับทุกหน่วยงานที่เกี่ยวข้อง เพื่อให้สอดรับกับยุทธศาสตร์ชาติว่าด้วยความมั่นคงแห่งชาติ
“ที่ผ่านมา สํานักข่าวกรองแห่งชาติ ให้ความสําคัญกับการพัฒนาองค์ความรู้ด้านการข่าวและความมั่นคง เพื่อเพิ่มขีดความสามารถ และพัฒนาศักยภาพบุคลากรด้านการข่าวให้มีความรู้ความเชี่ยวชาญ มีสมรรถนะสูง รวมถึงเพื่อให้มีความพร้อมในการรับมือกับภัยคุกคามความมั่นคงทุกรูปแบบ ซึ่งภารกิจสําคัญนี้ ภาครัฐไม่สามารถรับมือกับภัยคุกคามทุกรูปแบบได้เพียงลําพัง จึงจําเป็นต้องมีการเพิ่มพูนศักยภาพของบุคลากร ตลอดจนการสร้างเครือข่ายความร่วมมือ ด้านการข่าวและความมั่นคง” รองนายกรัฐมนตรี กล่าว
นายสมศักดิ์ กล่าวอีกว่า หลักสูตร บมช. รุ่นที่ 16 สํานักข่าวกรองแห่งชาติ ได้จัดขึ้นสําหรับเจ้าหน้าที่ของหน่วยงานในประชาคมข่าวกรอง ทั้งภาครัฐและภาคเอกชน จํานวน 40 คน เช่น ทหาร ตํารวจ ปกครอง รวมไปถึงรัฐวิสาหกิจ และภาคเอกชน เพื่อให้ผู้มีหน้าที่เกี่ยวข้องรู้เท่าทันภัยคุกคาม สามารถประมาณการ และแจ้งเตือนได้ล่วงหน้า ซึ่งหลักสูตรนี้มี 5 หมวดวิชา เช่น วิชาการเพิ่มพูนศักยภาพการคิดและการทํางาน วิชาแนวคิดทฤษฎีด้านการข่าวกรอง วิชาความมั่นคงภายในและระหว่างประเทศ โดยใช้เวลาเรียนรวม 270 ชั่วโมง รวมเป็น 21 สัปดาห์ ซึ่งตนหวังว่า หลักสูตรนี้ จะมีส่วนสําคัญในการส่งเสริม ให้ทุกคนพร้อมเป็นกลไกสําคัญ ในการขับเคลื่อนนโยบายความมั่นคงแห่งชาติ เพื่อส่งเสริมความมั่นคงแบบองค์รวม ทั้งในมิติความมั่นคงของประชาชน ทางเศรษฐกิจ ทางการทหาร รวมไปถึงความมั่นคงระหว่างประเทศ
ผู้สื่อข่าวรายงานว่า ภายหลังเปิดงาน นายสมศักดิ์ ได้เดินเยี่ยมชม พิพิธภัณฑ์วังปารุสกวัน โดยมีผู้อํานวยการสํานักข่าวกรองแห่งชาติ เป็นผู้นําเยี่ยมชม และเล่าประวัติให้ฟัง ซึ่งนายสมศักดิ์ ได้เดินเยี่ยมชมห้องสําคัญในอดีต ทั้งห้องทานอาหาร ห้องพักผ่อน ห้องสันทนาการ โดยปัจจุบัน ได้ถูกปรับเปลี่ยนเป็นห้องประชุมของสํานักข่าวกรองแห่งชาติ รวมถึงเป็นพิพิธภัณฑ์เล่าเรื่องราวประวัติวังปารุสกวัน ทั้งหมดแล้ว
รัฐบาลไทย-ข่าวทำเนียบรัฐบาล-รัฐบาลผลักดัน Drive Tourism ขับรถเที่ยว 5 ประเทศอาเซียน
วันพฤหัสบดีที่ 8 กุมภาพันธ์ 2567
08/02/2567
รัฐบาลผลักดัน Drive Tourism ขับรถเที่ยว 5 ประเทศอาเซียน
วันอาทิตย์ที่ 4 กุมภาพันธ์ 2567
รัฐบาลผลักดัน Drive Tourism ขับรถเที่ยว 5 ประเทศอาเซียน
ต่อจากนี้ไป ขอเชิญรับฟังไทยคู่ฟ้า
รัฐบาลสนับสนุนการพัฒนาขีดความสามารถในการแข่งขันด้านการท่องเที่ยวในภูมิภาคอาเซียน
โดยส่งเสริมโครงการท่องเที่ยวเชื่อมโยงทางบก 5 ประเทศ หรือ Drive Tourism ได้แก่ ไทย กัมพูชา มาเลเซีย
ลาว และเวียดนาม โดยได้ศึกษาเส้นทางเชื่อมโยงที่สะดวก ปลอดภัย แหล่งท่องเที่ยวท้องถิ่นที่มีศักยภาพ
และมาตรการอํานวยความสะดวกสําหรับการท่องเที่ยวแบบขับรถด้วยตนเองตลอดเส้นทาง
เน้นความสําคัญของการท่องเที่ยวเชิงคุณภาพมากกว่าการท่องเที่ยวเชิงปริมาณ และการท่องเที่ยวอย่างยั่งยืน
เพื่อขับเคลื่อนเศรษฐกิจของภูมิภาคและเชื่อมความสัมพันธ์ระหว่างประเทศสมาชิกอาเซียนให้แน่นแฟ้นทั้งในร
ะดับรัฐบาลและประชาชน ซึ่งเชื่อมั่นว่าจะช่วยเพิ่มการท่องเที่ยวจากทั้งภายในและภายนอกภูมิภาคอาเซียน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-Cabinet approves visa exemption for holders of diplomatic and official passports of Lithuania
วันพฤหัสบดีที่ 8 กุมภาพันธ์ 2567
08/02/2567
Cabinet approves visa exemption for holders of diplomatic and official passports of Lithuania
Cabinet approves visa exemption for holders of diplomatic and official passports of Lithuania
February 6, 2024, at 1200hrs, at the Command Building I, Government House, Prime Minister and Minister of Finance Srettha Thavisin disclosed that the cabinet has made approval to the visa exemption for holders of diplomatic and official passports of the Republic of Lithuania in a bid to promote relations between the two countries.
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม เปิดรับสมัครสอบคัดเลือกบุคคลพลเรือน เข้ารับราชการเป็นข้าราชการทหาร และจ้างงานเป็นพนักงานราชการ ประจำปี 2567
วันพฤหัสบดีที่ 8 กุมภาพันธ์ 2567
สํานักงานปลัดกระทรวงกลาโหม เปิดรับสมัครสอบคัดเลือกบุคคลพลเรือน เข้ารับราชการเป็นข้าราชการทหาร และจ้างงานเป็นพนักงานราชการ ประจําปี 2567
สมัครได้ตั้งแต่วันนี้ - 8 มี.ค. 2567 และเปิดรับสมัครสอบคัดเลือกบุคคลพลเรือน เข้ารับราชการเป็นข้าราชการพลเรือนกลาโหม ประจําปี 2567
สมัครได้ตั้งแต่วันที่ 14 ก.พ. - 8 มี.ค. 2567 โดยสมัครได้ที่ http://opsd.thaijobjob.com
สอมถามรายละเอียดได้ที่ 02-226 1397
รัฐบาลไทย-ข่าวทำเนียบรัฐบาล-ไอแบงก์ ได้รับคำเชิญจากเอกอัครราชทูตสาธารณรัฐอิสลามอิหร่านประจำประเทศไทย เข้าพบเพื่อหารือโอกาสสร้างความสัมพันธ์ทางการค้าและการลงทุนระหว่างกัน
วันพฤหัสบดีที่ 8 กุมภาพันธ์ 2567
08/02/2567
ไอแบงก์ ได้รับคําเชิญจากเอกอัครราชทูตสาธารณรัฐอิสลามอิหร่านประจําประเทศไทย เข้าพบเพื่อหารือโอกาสสร้างความสัมพันธ์ทางการค้าและการลงทุนระหว่างกัน
กรรมการและผู้จัดการไอแบงก์ ได้รับคําเชิญให้เข้าพบเอกอัครราชทูตสาธารณรัฐอิสลามอิหร่านประจําประเทศไทย เพื่อหารือถึงความเป็นไปได้ในการจัดทําความร่วมมือทางการค้าและการลงทุน
เช้าวันนี้ (7 กุมภาพันธ์ 2567) ดร.ทวีลาภ ฤทธาภิรมย์ กรรมการและผู้จัดการ ธนาคารอิสลามแห่งประเทศไทย (ไอแบงก์) ได้รับคําเชิญให้เข้าพบ H.E. Mr. Seyed Reza Nobakhti เอกอัครราชทูตสาธารณรัฐอิสลามอิหร่านประจําประเทศไทย เพื่อหารือถึงความเป็นไปได้ในการจัดทําความร่วมมือทางการค้าและการลงทุน ซึ่งอิหร่านเป็นประเทศที่มีปริมาณธุรกรรมทางการเงินตามหลักศาสนาอิสลามมากเป็นอันดับต้นของโลก พร้อมแลกเปลี่ยนมุมมองสถานการณ์การเชื่อมโยงทางการค้าและการลงทุนของประเทศอิหร่านกับนานาประเทศในปัจจุบัน
กรรมการและผู้จัดการ ไอแบงก์ กล่าวขอบคุณเอกอัครราชทูต ที่เล็งเห็นความสําคัญของธนาคารอิสลามแห่งประเทศไทย โดยธนาคารจะศึกษาความเป็นไปได้ที่จะร่วมมือด้านการค้าและการลงทุน และผลักดันความร่วมมือในมิติต่าง ๆ ระหว่างกัน อันจะส่งเสริมความสัมพันธ์ของทั้งสองประเทศต่อไป และในโอกาสนี้ กรรมการและผู้จัดการ ได้แสดงความยินดีกับเอกอัครราชทูต ล่วงหน้าในโอกาสวันชาติที่จะมาถึงในวันที่ 11 กุมภาพันธ์ อีกด้วย
ibank received an invitation from the Ambassador of the Islamic Republic of Iran to Thailand to discuss opportunities to build trade and investment relationships between each other
This morning (February 7, 2024) Dr. Thaweelap Rittapirom, Director and President The Islamic Bank of Thailand (ibank) received an invitation to meet with H.E. Mr. Seyed Reza Nobakhti, Ambassador of the Islamic Republic of Iran to Thailand to discuss the possibility of establishing trade and investment cooperation as Iran is one of the world’s largest Islamic banking assets. H.E.Mr. Nobakhti also exchanged his views on the current situation of Iran's trade and investment connections with other countries.
Directors and President of ibank thanked the Ambassador for giving importance to the Islamic Bank of Thailand. The bank will study the possibility of cooperation in trade and investment and push for cooperation in various ways between each other, which will further promote relations between the two countries. On this occasion, Director and President congratulated the Ambassador in advance on the occasion of National Day coming on February 11 as well.
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว จัดตั้งโรงเรียนจิตอาสาพระราชทาน  เพื่อเป็นศูนย์กลางในการอบรมให้ความรู้แก่ประชาชนจากพื้นที่ต่าง ๆ
วันพฤหัสบดีที่ 8 กุมภาพันธ์ 2567
พระบาทสมเด็จพระเจ้าอยู่หัว จัดตั้งโรงเรียนจิตอาสาพระราชทาน  เพื่อเป็นศูนย์กลางในการอบรมให้ความรู้แก่ประชาชนจากพื้นที่ต่าง ๆ
ได้มาเรียนรู้ตามแนวพระราชดําริพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในเรื่องของหลักปรัชญาของเศรษฐกิจพอเพียง และเกษตรทฤษฎีใหม่ การจัดการพื้นที่เพื่อการเกษตร
เพื่อน้อมนําแนวคิดไปปฏิบัติและต่อยอดในพื้นที่ตนเอง เพื่อให้มีคุณภาพชีวิตที่ดีขึ้น
#ทรงพระเจริญ #สืบสานรักษาต่อยอด
#พระราชพิธีมหามงคลเฉลิมพระชนมพรรษา๖รอบ
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ เข้าร่วมงานเลี้ยงรับรองเพื่อเฉลิมฉลองวันพระราชสมภพของจักรพรรดิญี่ปุ่น
วันพฤหัสบดีที่ 8 กุมภาพันธ์ 2567
รองปลัดเศรษฐเกียรติฯ เข้าร่วมงานเลี้ยงรับรองเพื่อเฉลิมฉลองวันพระราชสมภพของจักรพรรดิญี่ปุ่น
รองปลัดเศรษฐเกียรติฯ เข้าร่วมงานเลี้ยงรับรองเพื่อเฉลิมฉลองวันพระราชสมภพของจักรพรรดิญี่ปุ่น
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ในฐานะผู้แทนกระทรวงเกษตรและสหกรณ์ พร้อมด้วยนางสาววนิดา กําเนิดเพ็ชร์ ผู้อํานวยการสํานักการเกษตรต่างประเทศ และเจ้าหน้าที่ที่เกี่ยวข้อง เข้าร่วมงานเลี้ยงรับรองเพื่อเฉลิมฉลองวันพระราชสมภพของจักรพรรดิญี่ปุ่น ตามคําเชิญของนายนาชิดะ คาซูยะ (H.E. Mr. NASHIDA Kazuya) เอกอัครราชทูตญี่ปุ่นประจําประเทศไทย ณ Plenary Hall ศูนย์การประชุมแห่งชาติสิริกิติ์ กรุงเทพฯ โดยรองปลัดเศรษฐเกียรติฯ ได้มอบกระเช้าดอกไม้พร้อมของที่ระลึกจากรัฐมนตรีว่าการกระทรวงเกษตรและสหกรณ์ (ร้อยเอก ธรรมนัส พรหมเผ่า) ให้กับสถานเอกอัครราชทูตญี่ปุ่นประจําประเทศไทย ทั้งนี้ เพื่อเป็นการกระชับความสัมพันธ์ทางการทูตระหว่างกระทรวงเกษตรและสหกรณ์และสถานเอกอัครราชทูตญี่ปุ่นประจําประเทศไทยให้แน่นแฟ้นยิ่งขึ้นต่อไป
รัฐบาลไทย-ข่าวทำเนียบรัฐบาล-​ผู้ตรวจราชการฯ ศุภกิจ ติวเข้มทีม MIND พระนครศรีอยุธยา เน้นย้ำการปฏิบัติตามนโยบาย MIND “ใช้หัวและใจ ปั้นอุตสาหกรรมคู่ชุมชน” พร้อมหารือภาคเอกชน ภาคีเครือข่าย
วันพฤหัสบดีที่ 8 กุมภาพันธ์ 2567
08/02/2567
​ผู้ตรวจราชการฯ ศุภกิจ ติวเข้มทีม MIND พระนครศรีอยุธยา เน้นย้ําการปฏิบัติตามนโยบาย MIND “ใช้หัวและใจ ปั้นอุตสาหกรรมคู่ชุมชน” พร้อมหารือภาคเอกชน ภาคีเครือข่าย
​ผู้ตรวจราชการฯ ศุภกิจ ติวเข้มทีม MIND พระนครศรีอยุธยา เน้นย้ําการปฏิบัติตามนโยบาย MIND “ใช้หัวและใจ ปั้นอุตสาหกรรมคู่ชุมชน” พร้อมหารือภาคเอกชน ภาคีเครือข่าย หาแนวพัฒนาภาคอุตสาหกรรมในพื้นที่ฯ
วันที่ 6 กุมภาพันธ์ 2567 เวลา 09.30 น. นายศุภกิจ บุญศิริ ผู้ตรวจราชการกระทรวงอุตสาหกรรม ตรวจราชการกรณีปกติ รอบที่ 1 ณ ห้องประชุมบึงพระราม ศาลากลางจังหวัดพระนครศรีอยุธยา โดยมีนายธีระ แก้วพิมล อุตสาหกรรมจังหวัดพระนครศรีอยุธยา พร้อมด้วยเจ้าหน้าที่ เข้าร่วมประชุมรับการตรวจราชการพร้อมรับมอบนโยบายในการปฏิบัติงาน โดย ผู้ตรวจศุภกิจฯ ได้เน้นย้ํานโยบาย MIND ใช้หัวและใจ พร้อมให้ข้อเสนอแนะการตรวจราชการ การตรวจกํากับดูแลโรงงานอุตสาหกรรม เน้นย้ําให้เร่งรัดการตรวจกํากับดูแล โรงงานอุตสาหกรรมที่มีน้ําเสีย มลพิษทางอากาศ และโรงงานอุตสาหกรรมที่มีความเสี่ยงจะเกิดผลกระทบสิ่งแวดล้อมจากการประกอบกิจการ ให้ปฏิบัติตามกฎหมาย พร้อมให้คําปรึกษาแนะนําแก่ผู้ประกอบการหากมีปัญหาอุปสรรคในการประกอบธุรกิจในพื้นที่ รวมถึงบูรณาการการทํางานร่วมกันกับภาคส่วนที่เกี่ยวข้อง การสื่อสารประชาสัมพันธ์ สร้างความเข้าใจสู่สาธารณชนอย่างแพร่หลาย โดยเฉพาะกับผู้มีส่วนได้ส่วนเสีย ซึ่งจะส่งผลดีต่อการทํางานร่วมกัน ตลอดจนรับทราบปัญหา อุปสรรค และข้อเสนอแนะต่อการปรับปรุง พัฒนางานตามภารกิจที่รับผิดชอบต่อดําเนินงานในพื้นที่ เพื่อให้ตอบสนองต่อนโยบายกระทรวงฯ เกิดผลสําเร็จเป็นรูปธรรม และขอให้บูรณาการการทํางานร่วมกับทุกภาคส่วน เพื่อให้เกิดประสิทธิภาพประสิทธิผลในการปฏิบัติงานต่อไป
เวลา 13.30 น.
ผู้ตรวจราชการฯ เป็นประธานการประชุมหารือร่วมกับหน่วยงานภาคเอกชน และภาคีเครือข่ายในพื้นที่จังหวัดพระนครศรีอยุธยา อาทิ สภาอุตสาหกรรมจังหวัดพระนครศรีอยุธยา หอการค้าจังหวัดพระนครศรีอยุธยา ธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาจังหวัดพระนครศรีอยุธยา และเครือข่ายอุตสาหกรรมรักษ์สิ่งแวดล้อมจังหวัดพระนครศรีอยุธยา เพื่อหารือแนวทางการพัฒนาอุตสาหกรรมของจังหวัดพระนครศรีอยุธยา พร้อมรับฟังความต้องการ ปัญหาอุปสรรคเชิงพื้นที่ โดยจังหวัดพระนครศรีอยุธยามีการเติบโตทั้งภาคเกษตรกรรม ท่องเที่ยว และภาคอุตสาหกรรม ที่สามารถอยู่ร่วมกันแบบสอดคล้องและต่อเนื่องกัน โดยภาคเอกชนเสนอแนวทางการขับเคลื่อนอุตสาหกรรมโดยขอให้ภาครัฐสร้างความมั่นใจให้แก่นักลงทุน ทั้งโครงสร้างพื้นฐาน พลังงาน แหล่งน้ํา การขนส่ง วัตถุดิบ และการปรับผังเมืองเพื่อรองรับการขยายตัวของภาคอุตสาหกรรม ท่องเที่ยว และการเติบโตทางเศรษฐกิจ รวมถึงมาตรการต่าง ๆ ที่จะสนับสนุนในการลงทุน ซึ่งผู้ตรวจราชการฯ ได้มอบหมายให้ สํานักงานอุตสาหกรรมจังหวัดพระนครศรีอยุธยา เป็นแกนกลางในการบูรณาร่วมกับหน่วยงานในพื้นที่ขับเคลื่อนการพัฒนาภาคอุตสาหกรรม รวมถึง กํากับ ดูแล สถานประกอบการ ให้ปฏิบัติตามกฎหมาย คํานึงถึงความปลอดภัย ป้องกันการเกิดผลกระทบต่อสังคมและสิ่งแวดล้อมที่จะเกิดขึ้นต่อไป
รัฐบาลไทย-ข่าวทำเนียบรัฐบาล-รองปลัดฯ ประชุมคณะกรรมการคัดเลือกข้าราชการพลเรือนดีเด่นและพนักงานราชการดีเด่น
วันพฤหัสบดีที่ 8 กุมภาพันธ์ 2567
รองปลัดฯ ประชุมคณะกรรมการคัดเลือกข้าราชการพลเรือนดีเด่นและพนักงานราชการดีเด่น
รองปลัดฯ นายนวนิตย์ ประชุมคณะกรรมการคัดเลือกข้าราชการพลเรือนดีเด่นและพนักงานราชการดีเด่น ของสํานักงานปลัดกระทรวงเกษตรและสหกรณ์
นายนวนิตย์ พลเคน รองปลัดกระทรวงเกษตรและสหกรณ์ เป็นประธานการประชุมคณะกรรมการคัดเลือกข้าราชการพลเรือนดีเด่นและพนักงานราชการดีเด่นของสํานักงานปลัดกระทรวงเกษตรและสหกรณ์ และสํานักงานรัฐมนตรี กระทรวงเกษตรและสหกรณ์ ครั้งที่ 1/2567 ตามคู่มือจากกระทรวงศึกษาธิการ ณ ห้องประชุมกระทรวงเกษตรและสหกรณ์ 134 และผ่านสื่ออิเล็กทรอนิกส์
รัฐบาลไทย-ข่าวทำเนียบรัฐบาล-“คารม” เผย รัฐบาล โดย ก.แรงงาน จับมือสถานประกอบการเอกชน ส่งเสริมโครงการจ้างงานคนพิการเชิงสังคมต่อเนื่อง ปี 67 สร้างงานคนพิการแล้ว 4,119 คน ก่อรายได้กว่า 493,126,680 บาท
วันพฤหัสบดีที่ 1 กุมภาพันธ์ 2567
01/02/2567
“คารม” เผย รัฐบาล โดย ก.แรงงาน จับมือสถานประกอบการเอกชน ส่งเสริมโครงการจ้างงานคนพิการเชิงสังคมต่อเนื่อง ปี 67 สร้างงานคนพิการแล้ว 4,119 คน ก่อรายได้กว่า 493,126,680 บาท
“คารม” เผย รัฐบาล โดย ก.แรงงาน จับมือสถานประกอบการเอกชน ส่งเสริมโครงการจ้างงานคนพิการเชิงสังคมต่อเนื่อง ปี 67 สร้างงานคนพิการแล้ว 4,119 คน ก่อรายได้กว่า 493,126,680 บาท
วันที่ 1 กุมภาพันธ์ 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ในปีงบประมาณ 2567 รัฐบาล โดยกระทรวงแรงงาน ได้เชิญชวนสถานประกอบการภาคเอกชน เข้าร่วมโครงการส่งเสริมการจ้างงานคนพิการ  เชิงสังคม ประเภทจ้างเหมาบริการ ซึ่งมีสถานประกอบการ จํานวน 480 แห่ง ตอบรับและดําเนินการให้สิทธิแก่คนพิการหรือผู้ดูแลคนพิการตามมาตรา 35 ทั้งสิ้น จํานวน 4,119 คน ซึ่งจะก่อให้เกิดรายได้แก่คนพิการเป็นเงินจํานวน 493,126,680 บาทต่อปี
นายคารม กล่าวว่า นับเป็นอีกก้าวของการส่งเสริมการจ้างงานคนพิการเชิงสังคมที่ได้รับความร่วมมือเป็นอย่างดีจากทุกภาคส่วนโดยเฉพาะนายจ้าง/สถานประกอบการ ที่ให้สิทธิคนพิการเพิ่มขึ้นทุกปี ซึ่งเป้าหมายต่อจากนี้ กระทรวงแรงงานจะผลักดันให้ผู้ประกอบการจ้างงานคนพิการตามมาตรา 33 หรืองานประจําในกลุ่มที่สามารถทํางานได้รวมทั้งส่งเสริมกลุ่มที่สามารถเพิ่มทักษะและกลุ่มที่ต้องการประกอบอาชีพอิสระ ขับเคลื่อนสู่เป้าหมายการพัฒนาที่ยั่งยืน (SDGs) พัฒนาคุณภาพชีวิตผู้พิการอย่างมั่นคงยิ่งขึ้น ตามนโยบายของรัฐบาลภายใต้การนําของนายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง ที่ให้ความสําคัญกับความเท่าเทียมของคนทุกกลุ่ม โดยจะดูแลให้มีเกียรติ มีศักดิ์ศรี มีงาน มีรายได้ ยกระดับคุณภาพชีวิตที่ดีกว่าเดิมด้วยสวัสดิการโดยรัฐ
“สําหรับสถานประกอบการที่มีความประสงค์จะเข้าร่วมโครงการฯ และผู้พิการที่ต้องการใช้สิทธิตามมาตรา 35 สามารถติดต่อสอบถามได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 - 10 หรือลงทะเบียนใช้สิทธิผ่านระบบ e - Service กรมการจัดหางาน หากต้องการสอบถามรายละเอียดเพิ่มเติมติดต่อได้ที่ สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน โทร 1694” นายคารม กล่าว
รัฐบาลไทย-ข่าวทำเนียบรัฐบาล-ปลัดฯ ณัฐพล หารือคณะกรรมการบริหารและจัดหาระบบคอมพิวเตอร์ของ อก. เร่งพัฒนาระบบสารสนเทศสู่ภาครัฐ 4.0 และบริการอย่างมีประสิทธิภาพ ความโปร่งใส
วันพฤหัสบดีที่ 1 กุมภาพันธ์ 2567
01/02/2567
ปลัดฯ ณัฐพล หารือคณะกรรมการบริหารและจัดหาระบบคอมพิวเตอร์ของ อก. เร่งพัฒนาระบบสารสนเทศสู่ภาครัฐ 4.0 และบริการอย่างมีประสิทธิภาพ ความโปร่งใส
ปลัดฯ ณัฐพล หารือคณะกรรมการบริหารและจัดหาระบบคอมพิวเตอร์ของ อก. เร่งพัฒนาระบบสารสนเทศสู่ภาครัฐ 4.0 และบริการอย่างมีประสิทธิภาพ ความโปร่งใส
วันที่ 30 มกราคม 2567 ดร.ณัฐพล รังสิตพล ปลัดกระทรวงอุตสาหกรรม การประชุมคณะกรรมการบริหารและจัดหาระบบคอมพิวเตอร์ของกระทรวงอุตสาหกรรม ครั้งที่ 1/2567 โดยมีนายใบน้อย สุวรรณชาตรี นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม และคณะกรรมการฯ ร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
โดยที่ประชุมได้ร่วมกันพิจารณาการปรับปรุงคําของบประมาณโครงการ ปี 2568 ด้านการพัฒนาระบบสารสนเทศ ที่ตอบสนองข้อคิดเห็นและนโยบายการขับเคลื่อนกระทรวงอุตสาหกรรมในส่วนการพัฒนาระบบดิจิทัลและระบบฐานข้อมูล เพื่อการกํากับการติดตามการให้บริการและการปรับปรุงประสิทธิภาพการดําเนินงานภายในหน่วยงานรวมถึงการบูรณาการข้อมูลสารสนเทศภายในกระทรวงอุตสาหกรรม ทั้งนี้ ภาพรวมคําของบลงทุน ปี 2568 ของกระทรวงอุตสาหกรรม วงเงินทั้งสิ้น 801.79 ล้านบาท เป็นค่าใช้จ่ายเพื่อเพิ่มประสิทธิภาพการให้บริการของกระทรวงอุตสาหกรรม รวมทั้งการส่งเสริมและพัฒนาผู้ประกอบการและภาคอุตสาหกรรมด้วยเทคโนโลยีและนวัตกรรมเพื่อเปลี่ยนผ่านอุตสาหกรรมไทยสู่ 4.0 พัฒนาระบบดิจิทัลและระบบฐานข้อมูล เพื่อการกํากับติดตาม การให้บริการและการปรับปรุงประสิทธิภาพการดําเนินงานของหน่วยงานในกระทรวงอุตสาหกรรมเพื่อเข้าสู่ภาครัฐ 4.0 และให้บริการอย่างมีประสิทธิภาพด้วยความโปร่งใสอย่างแท้จริง
รัฐบาลไทย-ข่าวทำเนียบรัฐบาล-นายกฯ ต่อสายด่วน ผบ.ทบ ร่วมปราบยางเถื่อนได้ผล ราคายางไทยขยับสูงขึ้น ขอยังเข้มมาตรการ
วันพฤหัสบดีที่ 1 กุมภาพันธ์ 2567
01/02/2567
นายกฯ ต่อสายด่วน ผบ.ทบ ร่วมปราบยางเถื่อนได้ผล ราคายางไทยขยับสูงขึ้น ขอยังเข้มมาตรการ
นายกฯ ต่อสายด่วน ผบ.ทบ ร่วมปราบยางเถื่อนได้ผล ราคายางไทยขยับสูงขึ้น ขอยังเข้มมาตรการ
วันที่ 1 กุมภาพันธ์ 2567 นายเศรษฐา ทวีสิน นายกรัฐมนตรี ได้รับเรื่องร้องเรียน ยางพาราเถื่อนในพื้นที่จังหวัดกาญจนบุรี จึงได้สั่งการหน่วยงานที่เกี่ยวข้อง เช่น กระทรวงเกษตร และกองทัพบก โดย พล.อ. เจริญชัย หินเธาว์ ผู้บัญชาการกองทัพบก เร่งแก้ปัญหาเร่งด่วน
พื้นที่จังหวัดกาญจนบุรีมีจุดผ่านแดนถาวร 1 จุด ที่ด่านถาวรบ้านน้ําพุร้อน และจุดผ่อนปรนชั่วคราวทางการค้า 1 จุด ที่ด่านพรมแดนบ้านพระเจดีย์สามองค์ ซึ่งเป็นจุดสําคัญที่มีการลักลอบนํายางพาราเถื่อนจากเมียนมาเข้ามาผ่านจุดดังกล่าว ซึ่งยางพาราที่นําเข้ามาโดยไม่ถูกกฎหมายนี้ ทําให้ปริมาณยางพาราในไทยล้นตลาด ส่งผลกระทบโดยตรงต่อราคายางพาราในประเทศให้ลดลง นอกจากนี้ การนําเข้ายางพาราที่มีการปนเปื้อน มีความสกปรก มีความชื้นสูงและไม่มีคุณภาพ มีความเสี่ยงของโรคแมลงศัตรูพืช มีความเสี่ยงต่อการระบาดในสวนยาง และแปลงเกษตรอื่นๆ ภายในประเทศด้วย
จากการสั่งการของนายกรัฐมนตรีเพื่อปราบปรามยางพาราเถื่อนด้วยความร่วมมือของทุกภาคส่วน และกองทัพบกที่ส่งกําลังเข้าตรวจจับและเฝ้าระวังตามแนวชายแดน ป้องกันการลักลอบนําเข้า ทําให้ปัจจุบันยางพาราเถื่อนหมดไปในระดับหนึ่ง และยังช่วยยกระดับราคายางพาราในประเทศขึ้นมาได้เป็นอย่างมาก ซึ่งเป็นการช่วยเหลือเกษตรกรให้มีรายได้ที่มากยิ่งขึ้น
วันนี้ ( 1 กุมภาพันธ์ 2567) นายกฯ ได้ต่อโทรศัพท์ถึง ผู้บัญชาการกองทัพบก ขอบคุณสําหรับความร่วมมือ และขอให้ยังคงกวาดล้างยางพาราเถื่อน และเฝ้าระวังตามแนวชายแดนป้องกันการลักลอบนําเข้าอย่างเข้มงวดต่อไปด้วย
รัฐบาลไทย-ข่าวทำเนียบรัฐบาล-โฆษกรัฐบาล เผย ความคืบหน้าเจรจา FTA ขยายการค้าการลงทุน ตั้งเป้าสรุปผล FTA ไทย-EU ให้แล้วเสร็จภายในปี 2568 พร้อมลงนาม FTA ฉบับแรกของรัฐบาลนี้ระหว่างการเยือนศรีลังกาอย่างเป็นทางการ
วันพฤหัสบดีที่ 1 กุมภาพันธ์ 2567
01/02/2567
โฆษกรัฐบาล เผย ความคืบหน้าเจรจา FTA ขยายการค้าการลงทุน ตั้งเป้าสรุปผล FTA ไทย-EU ให้แล้วเสร็จภายในปี 2568 พร้อมลงนาม FTA ฉบับแรกของรัฐบาลนี้ระหว่างการเยือนศรีลังกาอย่างเป็นทางการ
โฆษกรัฐบาล เผย ความคืบหน้าเจรจา FTA ขยายการค้าการลงทุน ตั้งเป้าสรุปผล FTA ไทย-EU ให้แล้วเสร็จภายในปี 2568 พร้อมลงนาม FTA ฉบับแรกของรัฐบาลนี้ระหว่างการเยือนศรีลังกาอย่างเป็นทางการของนายกรัฐมนตรี
วันนี้ (1 กุมภาพันธ์ 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า รัฐบาลเดินหน้าขับเคลื่อนนโยบายการทูตเศรษฐกิจเชิงรุก ผลักดันการใช้ประโยชน์จากความตกลงการค้าเสรี (Free Trade Area: FTA) อย่างต่อเนื่อง เพื่อเพิ่มขีดความสามารถการส่งออกสินค้าไทยสู่ตลาดโลก พัฒนาศักยภาพทางเศรษฐกิจ และดึงดูดการลงทุนจากต่างประเทศ
โฆษกประจําสํานักนายกรัฐมนตรีกล่าวว่า การประชุมเจรจา FTA ไทย-สหภาพยุโรป(EU) รอบที่ 2 เมื่อวันที่ 22 – 26 มกราคม 2567 ทั้งสองฝ่ายได้หารือเกี่ยวกับการแปลกเปลี่ยนมุมมองและข้อเสนอต่าง ๆ ด้านการค้าและการลงทุน พร้อมสร้างความเข้าใจในการร่วมกันยกระดับไปสู่หุ้นส่วนทางเศรษฐกิจในอนาคตให้มากขึ้น ทั้งนี้ การประชุมเจรจา FTA ไทย-EU รอบที่ 3 EU รับเป็นเจ้าภาพ เพื่อหารือประเด็นต่าง ๆ ด้านความร่วมมือไทย-EU เพิ่มเติม ในช่วงเดือนมิถุนายน 2567 โดยรัฐบาลตั้งเป้าให้การเจรจา FTA สามารถบรรลุข้อสรุปได้ภายในปี 2568
โดยข้อมูลจากกรมเจรจาการค้าระหว่างประเทศพบว่า ปัจจุบันสหภาพยุโรปถือเป็นคู่ค้าอันดับ 4 ของไทย ซึ่งในปี 2566 การค้าระหว่างไทยและสหภาพยุโรปมีมูลค่า 41,582.24 ล้านดอลลาร์สหรัฐ ไทยส่งออกสินค้าสําคัญสู่สหภาพยุโรป ได้แก่ เครื่องคอมพิวเตอร์ อัญมนีและเครื่องประดับ เครื่องปรับอากาศ และแผงวงจรไฟฟ้า มีมูลค่าการส่งออก 21,838.37 ล้านดอลลาร์สหรัฐ และนําเข้าสินค้าสําคัญจากสหภาพยุโรป ได้แก่ เครื่องจักรกล ผลิตภัณฑ์เวชกรรมและเภสัชกรรม เครื่องจักรไฟฟ้า และเคมีภัณฑ์ มีมูลค่าการนําเข้า 19,743.87 ล้านดอลลาร์สหรัฐ
โฆษกประจําสํานักนายกรัฐมนตรี กล่าวเพิ่มเติมว่า รัฐบาลมีแผนในการลงนาม FTA ไทย-ศรีลังกา ในระหว่างการเยือนศรีลังกาอย่างเป็นทางการของนายกรัฐมนตรี วันที่ 3-4 กุมภาพันธ์ 2567 ซึ่งจะเป็นFTA ฉบับแรกที่ลงนามในรัฐบาลนี้ และถือเป็น FTA ฉบับที่ 15 ของไทย ซึ่งผลของ FTA ไทย-ศรีลังกา จะเปิดโอกาสให้สินค้าไทยเข้าถึงตลาดในภูมิภาคเอเชียใต้ได้มากขึ้นอย่างกว้างขวาง
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้ความสําคัญกับการดําเนินการด้านการทูตเชิงรุก โดยเร่งเปิดประตูการค้าและการลงทุน ให้ความสําคัญกับการใช้ประโยชน์จาก FTA อย่างเต็มที่ รักษาตลาดเดิม และแสวงหาตลาด FTA ใหม่ เพื่อขยายประโยชน์ต่อด้านการค้าการลงทุนอย่างเป็นรูปธรรม เพิ่มพูนโอกาสสินค้าไทย พร้อมกับยกระดับคุณภาพสินค้าไทยให้มีศักยภาพในเวทีโลก” นายชัย กล่าว
รัฐบาลไทย-ข่าวทำเนียบรัฐบาล-​นายกฯ กลับทำเนียบปฏิบัติงานตามปกติในวันพรุ่งนี้ (2 กุมภาพันธ์ 2567) หลังรับยาครบตามแพทย์สั่ง
วันพฤหัสบดีที่ 1 กุมภาพันธ์ 2567
​นายกฯ กลับทําเนียบปฏิบัติงานตามปกติในวันพรุ่งนี้ (2 กุมภาพันธ์ 2567) หลังรับยาครบตามแพทย์สั่ง
​นายกฯ กลับทําเนียบปฏิบัติงานตามปกติในวันพรุ่งนี้ (2 กุมภาพันธ์ 2567) หลังรับยาครบตามแพทย์สั่ง
วันนี้ (1 กุมภาพันธ์ 2567) นายชัย วัชรงค์ โฆษกประจําสํานักนายกรัฐมนตรีเปิดเผยว่า ตามที่นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ป่วยไข้หวัดใหญ่ สายพันธุ์ A และแพทย์รักษาโดยให้ยาต่อเนื่อง 3 วัน และให้พักผ่อนให้เพียงพอวันนี้ ( 1 ก.พ. 2567) นายกรัฐมนตรีรับยาครบ 3 วันตามแพทย์สั่งและ พ้นภาวะแพร่เชื้อแล้ว จึงจะกลับมาปฏิบัติหน้าที่ในวันพรุ่งนี้ (2 กุมภาพันธ์ 2567) ทันที ซึ่งมีนัดหมายและประชุมตลอดทั้งวัน
ในช่วงพักรักษาตัวที่บ้าน นายกรัฐมนตรียังคงปฏิบัติหน้าที่เหมือนปกติ ติดตามสถานการณ์ และสั่งการต่างๆ เช่น จากกรณีปรากฏภาพถ่ายทางดาวเทียมจุดความร้อนจากการเผาไหม้ (hot spot) ในกัมพูชาจํานวนมาก นายกรัฐมนตรีได้สั่งการให้กระทรวงการต่างประเทศประสานงานกับฝ่ายกัมพูชา และในวันพรุ่งนี้ (2 กุมภาพันธ์ 2567) รัฐมนตรีช่วยว่าการกระทรวงการต่างประเทศจะโทรศัพท์พูดคุยกับนาย Eang Sophalleth รัฐมนตรีว่าการกระทรวงสิ่งแวดล้อมของกัมพูชา เพื่อเร่งแก้ไขปัญหา PM 2.5 ร่วมกัน นอกจากนี้ ยังได้ติดตามผลการกระตุ้นการท่องเที่ยวภายหลังมาตรการยกเว้นวีซ่า โดยในกิจกรรมส่งเสริมการขายสินค้าและบริการด้านการท่องเที่ยวไทยในรูปแบบ Live Streaming ผ่านแพลตฟอร์ม CTrip ซึ่งนายกรัฐมนตรีได้กล่าวถ้อยแถลงผ่านระบบวีดิทัศน์ด้วยนั้น มียอดนักท่องเที่ยวเพิ่มสูงขึ้นอย่างเห็นได้ชัด โดยวันที่ 31 มกราคม 2567 เพียงวันเดียวมียอดขายรวมกว่า 600 ล้านบาท
“นายกรัฐมนตรียังคงทํางานปกติแม้ในช่วงที่ป่วย และพักรักษาตัว ทั้งประชุมติดตามสถานการณ์ สั่งการผ่านการประชุมระบบ Zoom เพื่อช่วยแก้ไขปัญหาของประชาชนให้ลุล่วงได้โดยรวดเร็ว เพื่อแบ่งเบาความเดือดร้อนของพี่น้องประชาชน” นายชัย กล่าว
รัฐบาลไทย-ข่าวทำเนียบรัฐบาล-​นายกฯ สั่งหน่วยงานเตรียมพร้อม รับและดูแลนักท่องเที่ยวช่วงตรุษจีน
วันพฤหัสบดีที่ 1 กุมภาพันธ์ 2567
​นายกฯ สั่งหน่วยงานเตรียมพร้อม รับและดูแลนักท่องเที่ยวช่วงตรุษจีน
​นายกฯ สั่งหน่วยงานเตรียมพร้อม รับและดูแลนักท่องเที่ยวช่วงตรุษจีน
วันนี้ (1 กุมภาพันธ์ 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรี รับทราบ และพอใจยอดประมาณการนักท่องเที่ยว โดยเฉพาะจํานวนนักท่องเที่ยวชาวจีน ที่จะเดินทางมาเที่ยวประเทศไทย ช่วงเทศกาลตรุษจีน ในเดือนกุมภาพันธ์นี้ ซึ่งเป็นผลจากการยกเลิกวีซ่านักท่องเที่ยวจีน ชั่วคราว และรัฐบาลสามารถผลักดันจนเกิดผลสําเร็จในการยกเลิกวีซ่าเป็นการถาวรสําหรับนักท่องเที่ยวไทยและจีน โดยมีผลในวันที่ 1 มีนาคม 2567 นี้
ด้วยจํานวนนักท่องเที่ยวจํานวนมากที่จะเข้ามาในช่วงตรุษจีนนี้ นายกฯ เป็นห่วงการอํานวยการด้านความสะดวก และความปลอดภัย จึงสั่งการให้หน่วยงานที่เกี่ยวข้อง เช่น สํานักงานตรวจคนเข้าเมือง หรือ ตม. ดูแลไม่ให้เกิดความแออัด และใช้เวลารอการตรวจเข้าเมืองนาน ซึ่ง ตม. ต้องเตรียม ระบบ และเจ้าหน้าที่ให้พร้อม การท่าอากาศยานไทย ดูแลบริหารจัดการสนามบิน เพื่อรองรับนักท่องเที่ยวให้สะดวก ราบรื่น เช่น การรับกระเป๋า ให้รวดเร็ว ตรงเวลา และถูกต้อง รวมถึง ที่สําคัญให้ตํารวจดูแลความปลอดภัยของนักท่องเที่ยวอย่างเข้มข้นในทุกด้าน และป้องกันมิจฉาชีพทุกรูปแบบด้วย
ท้ายนี้ นายกฯ ขอบคุณคนไทย ที่ร่วมเป็นเจ้าบ้านที่ดีเสมอมา และร่วมกันต้อนรับนักท่องเที่ยวที่จะหลั่งไหลเข้ามาเที่ยวไทยอย่างต่อเนื่องจากนี้ไป
รัฐบาลไทย-ข่าวทำเนียบรัฐบาล-รองปลัดณัฏฐิญา ร่วมประชุมคณะกรรมการจัดทำงบประมาณรายจ่ายบูรณาการ ประจำปีงบประมาณ พ.ศ. 2568 คณะที่ 2.3 แผนงานบูรณาการพัฒนาด้านคมนาคมและระบบโลจิสติกส์
วันพฤหัสบดีที่ 1 กุมภาพันธ์ 2567
01/02/2567
รองปลัดณัฏฐิญา ร่วมประชุมคณะกรรมการจัดทํางบประมาณรายจ่ายบูรณาการ ประจําปีงบประมาณ พ.ศ. 2568 คณะที่ 2.3 แผนงานบูรณาการพัฒนาด้านคมนาคมและระบบโลจิสติกส์
รองปลัดณัฏฐิญา ร่วมประชุมคณะกรรมการจัดทํางบประมาณรายจ่ายบูรณาการ ประจําปีงบประมาณ พ.ศ. 2568 คณะที่ 2.3 แผนงานบูรณาการพัฒนาด้านคมนาคมและระบบโลจิสติกส์
วันนี้ (31 มกราคม 2567) เวลา 13.30 น. นางสาวณัฏฐิญา เนตยสุภา รองปลัดกระทรวงอุตสาหกรรม เข้าร่วมประชุมคณะกรรมการจัดทํางบประมาณรายจ่ายบูรณาการ ประจําปีงบประมาณ พ.ศ. 2568 คณะที่ 2.3 แผนงานบูรณาการพัฒนาด้านคมนาคมและระบบโลจิสติกส์ โดยมีนายสมศักดิ์ เทพสุทิน รองนายกรัฐมนตรีเป็นประธานการประชุม พร้อมด้วยปลัดกระทรวงที่เกี่ยวข้องหรือผู้แทนคณะกรรมการ เข้าร่วมประชุม ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล
การประชุมดังกล่าว เป็นการประชุมเพื่อพิจารณาคําของบประมาณรายจ่ายบูรณาการ ประจําปีงบประมาณ พ.ศ. 2568 แผนงานบูรณาการพัฒนาด้านคมนาคมและระบบโลจิสติกส์ ซึ่งในปี 2568 มีหน่วยงานเสนอโครงการขอรับจัดสรรงบประมาณภายใต้แผนงานบูรณาการพัฒนาด้านคมนาคมและระบบโลจิสติกส์ จํานวนทั้งสิ้น 7 กระทรวง 25 หน่วยงาน มีคํางบประมาณรวม 204,716.5671 ล้านบาท โดย กรมส่งเสริมอุตสาหกรรม กระทรวงอุตสาหกรรม เสนอขอรับงบประมาณจํานวน 1 โครงการ ได้แก่โครงการเสริมสร้างความสามารถการดําเนินธุรกิจให้ผู้ประกอบการอุตสาหกรรมด้วยการบริหารจัดการโลจิสติกส์ที่มีประสิทธิภาพอย่างยั่งยืน งบประมาณ 400 ล้านบาท ซึ่งในปี 2568 กรมส่งเสริมอุตสาหกรรม กระทรวงอุตสาหกรรม มุ่งเน้นการพัฒนาภาคอุตสาหกรรมด้วยการประยุกต์ใช้หลักการบริหารจัดการโลจิสติกส์ การใช้เทคโนโลยี นวัตกรรม รวมไปถึงระบบสารสนเทศด้านโลจิสติกส์ เพื่อลดต้นทุนโลจิสติกสในภาคอุตสาหกรรม พร้อมทั้งยกระดับการบริหารจัดการและเพิ่มประสิทธิภาพห่วงโซ่อุปทานด้วยระบบความเย็น เพื่อลดการสูญเสีย เชื่อมโยงสินค้าเกษตรสู่ภาคอุตสาหกรรมถึงผู้บริโภคตลอดห่วงโซ่อุปทาน อีกด้วย
ทั้งนี้ที่ประชุมมีมติให้ความเห็นชอบคําของบประมาณรายจ่ายบูรณาการ ประจําปีงบประมาณ พ.ศ. 2568 แผนงานบูรณาการพัฒนาด้านคมนาคมและระบบโลจิสติกส์ ของหน่วยงาน 7 กระทรวง และให้หน่วยรับงบประมาณจัดส่งรายละอียดคําของบประมาณ เสนอรัฐมนตรีกระทรวงเจ้าสังกัดพิจารณาให้ความเห็นชอง และจัดส่งสํานักงบประมาณภายในกําหนด ต่อไป
รัฐบาลไทย-ข่าวทำเนียบรัฐบาล-​“พิมพ์ภัทรา” สนใจ เทคโนโลยีดาวเทียมตรวจจับแหล่งเกิด PM2.5 จากการเผาไร่อ้อย และสามารถประยุกต์ใช้วางแผนการเพาะปลูกเพื่อให้ได้ผลผลิตคุ้มทุน แนะเกษตรกรปรับตัว เพื่อคุณภาพชีวิตที่ดี
วันพฤหัสบดีที่ 1 กุมภาพันธ์ 2567
01/02/2567
​“พิมพ์ภัทรา” สนใจ เทคโนโลยีดาวเทียมตรวจจับแหล่งเกิด PM2.5 จากการเผาไร่อ้อย และสามารถประยุกต์ใช้วางแผนการเพาะปลูกเพื่อให้ได้ผลผลิตคุ้มทุน แนะเกษตรกรปรับตัว เพื่อคุณภาพชีวิตที่ดี
​“พิมพ์ภัทรา” สนใจ เทคโนโลยีดาวเทียมตรวจจับแหล่งเกิด PM2.5 จากการเผาไร่อ้อย และสามารถประยุกต์ใช้วางแผนการเพาะปลูกเพื่อให้ได้ผลผลิตคุ้มทุน แนะเกษตรกรปรับตัว เพื่อคุณภาพชีวิตที่ดี
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม กล่าวว่า วานนี้ (31 มกราคม) ตนและคณะทํางาน ได้ร่วมประชุมเพื่อรับฟังการนําเสนอเทคโนโลยีระบบดาวเทียมในการแก้ไขปัญหาเรื่องฝุ่น PM2.5 ในประเทศไทย โดยเฉพาะแนวทางการตรวจสอบพื้นที่เผาไหม้ในไร่อ้อย จากดาวเทียมสํารวจ โดยมี นายเอกชัย ภัคดุรงค์ ประธานเจ้าหน้าที่บริหารด้านกลยุทธ์ พร้อมคณะนักวิชาการผู้เชี่ยวชาญทางเทคโนโลยีดาวเทียมจากบริษัทไทยคม จํากัด (มหาชน) มาร่วมกันนําเสนอข้อมูลทางเทคนิค
รมว.อุตสาหกรรม กล่าวว่า เทคโนโลยีระบบดาวเทียมสามารถ ประเมินภาวะ PM2.5 ได้โดยการวัดค่าการส่งผ่านรังสีของดวงอาทิตย์ที่ส่องผ่านหมอกและฝุ่นละอองแล้วนํามาแปลงเป็นค่า PM2.5 และยังสามารถติดตามจุดความร้อนและรอยเผาไหม้ หรือที่เรียกว่า Thermal sensors สําหรับการนี้มีอยู่ด้วยกัน 26 ดวง ที่มีขีดความสามารถในการตรวจจับและวิเคราะห์ร่องรอยการเผาไหม้ พร้อมภาพความเปลี่ยนแปลงจากการเผาไหม้ในแปลงอ้อย หรือพื้นที่เกษตรอื่นๆ นอกจากนั้นยังสามารถเชื่อมโยงกับแพลตฟอร์ม ต่าง ๆ และสามารถระบุพื้นที่ได้ละเอียดถึงระดับรายแปลง จากฐานข้อมูลทะเบียนเกษตรกร รวมทั้งการติดตามประมวลผลรายงานค่า PM2.5 ระบุได้แม่นยําในระดับตําบล อําเภอ จังหวัด ไปจนถึงสามารถคํานวณขนาดพื้นที่เผาไหม้กี่ไร่ และจะแจ้งเตือนเมื่อตรวจพบจุดความร้อนในพื้นที่ได้ด้วย
“เทคโนโลยีนี้ฟังดูแล้ว พี่น้องเกษตรกรชาวไร่อ้อยต้องปรับตัวนะคะ การเผาไร่อ้อยที่ก่อให้เกิด PM2.5 มีดวงตาเทคโนโลยีสมัยใหม่อยู่บนท้องฟ้าสามารถมองเห็นได้ ไม่ใช่แค่การตรวจจับ และสามารถประยุกต์มาใช้ในการสํารวจพัฒนาด้านอื่นๆ เช่น นํามาใช้ติดตามการเปลี่ยนแปลงพื้นที่แปลงปลูกอ้อยได้ คาดการณ์ปริมาณผลผลิตได้ล่วงหน้าสามารถวางแผนด้านนโยบายการบริหารจัดการได้อย่างแม่นยํา ซึ่งทางคณะทํางานและคณะผู้บริหารกระทรวงอุตสาหกรรม จะได้นําเรื่องนี้มาหารือเพื่อลงลึกในรายละเอียด เพื่อนํามาปรับใช้ให้เหมาะสมต่อไป” นางสาวพิมพ์ภัทรา กล่าว
รัฐบาลไทย-ข่าวทำเนียบรัฐบาล-นายกฯ กำชับก.ล.ต. แก้ปัญหาหุ้นเรียกความเชื่อมั่นตลาดทุนไทย
วันพฤหัสบดีที่ 1 กุมภาพันธ์ 2567
01/02/2567
นายกฯ กําชับก.ล.ต. แก้ปัญหาหุ้นเรียกความเชื่อมั่นตลาดทุนไทย
นายกฯ กําชับก.ล.ต. แก้ปัญหาหุ้นเรียกความเชื่อมั่นตลาดทุนไทย
วันนี้ ( 1 กุมภาพันธ์ 2567) นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง รับทราบข้อมูลจากนักลงทุนตลาดทุนไทย เกี่ยวกับสถานการณ์ตลาดหลักทรัพย์ไทย ที่มีความผันผวนสูง ว่ามีปัจจัยส่วนหนึ่งจากการขาดความมั่นใจในการกํากับดูแล และการแก้ปัญหาหุ้น ที่คั่งค้าง สะสม
นายกฯ จึงได้สอบถาม เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ หรือ ก.ล.ต. ว่ามีการดําเนินการในปัญหาหุ้นที่มีปัญหาเช่น STARK และ JKN อย่างไร รวมถึงความคืบหน้าและให้นําข้อมูลทั้งหมดที่เกี่ยวข้องมาร่วมพิจารณาอย่างเร่งด่วน เพื่อแก้ไขและเรียกความเชื่อมั่นนักลงทุนกลับมา
รัฐบาลไทย-ข่าวทำเนียบรัฐบาล-รมว.ดีอี ร่วมเวที รัฐมนตรีอาเซียนด้านดิจิทัล ครั้งที่ 4 เร่งยกระดับต่อต้านหลอกลวงออนไลน์
วันพฤหัสบดีที่ 1 กุมภาพันธ์ 2567
รมว.ดีอี ร่วมเวที รัฐมนตรีอาเซียนด้านดิจิทัล ครั้งที่ 4 เร่งยกระดับต่อต้านหลอกลวงออนไลน์
รมว.ดีอี ร่วมเวที รัฐมนตรีอาเซียนด้านดิจิทัล ครั้งที่ 4 เร่งยกระดับต่อต้านหลอกลวงออนไลน์
รมว.ดีอี ร่วมเวที รัฐมนตรีอาเซียนด้านดิจิทัล ครั้งที่ 4 เร่งยกระดับต่อต้านหลอกลวงออนไลน์
วันนี้ (1 ก.พ.67) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจเเละสังคม ในฐานะหัวหน้าคณะผู้เเทนประเทศไทย พร้อมด้วยศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจเเละสังคม เข้าร่วมการประชุมรัฐมนตรีอาเซียนด้านดิจิทัล (ADGMIN) ครั้งที่ 4 ณ สาธารณรัฐสิงคโปร์ ซึ่งจัดขึ้นภายใต้หัวข้อหลัก “การสร้างระบบนิเวศทางดิจิทัลที่ครอบคลุมและเชื่อถือได้” (Building an Inclusive and Trusted Digital Ecosystem) โดยมีรัฐมนตรีดิจิทัล จากประเทศสมาชิกอาเซียน 10 ประเทศเข้าร่วม
นายประเสริฐกล่าวว่า ดีอี ได้ร่วมกล่าวถ้อยแถลง โดยได้หยิบยกนโยบายสําคัญ “The Growth Engine of Thailand” ในการขับเคลื่อนประเทศเข้าสู่เศรษฐกิจดิจิทัลและสังคมดิจิทัลที่ปลอดภัย โดยแบ่งเป็น 3 ด้านของการพัฒนา อันได้แก่
1) การเพิ่มศักยภาพในการแข่งขันของประเทศไทย โดยเน้นการพัฒนาโครงสร้างพื้นฐานด้านดิจิทัลเพื่อการเข้าสู่การเป็นรัฐบาลดิจิทัล ยกระดับการให้บริการด้านดิจิทัลของภาครัฐกับประชาชน รวมถึงการโปรโมทการใช้เทคโนโลยีคลาวด์ในภาครัฐที่มีมาตรฐานความปลอดภัยสูงกว่าระบบที่เป็นอยู่
2) การเพิ่มระดับความปลอดภัยและมั่นคงทางดิจิทัล โดยเร่งสร้างเครื่องมือในการจัดการกับภัยทางไซเบอร์ หรืออาชญกรรมออนไลน์ รวมทั้งการป้องกันภัยที่อาจจะเกิดขึ้นผ่านการให้ความรู้แก่ประชาชน
3) การสร้างบุคลากรด้านดิจิทัล โดยเน้นการลงทุนเพื่อพัฒนาทักษะและความสามารถด้านดิจิทัลให้กับประชาชนผ่านคอนเซป “Digital for All”
นอกจากนี้ ยังตระหนักถึงความร่วมมือในแนวทางของการควบคุมและจรรยาบรรณของเทคโนโลยีปัญญาประดิษฐ์ (AI Governance and Ethics) ซึ่งเป็นเรื่องสําคัญที่ในปัจจุบัน เนื่องจากการพัฒนาอย่างรวดเร็วของเทคโนโลยีปัญญาประเดิษฐ์ที่เป็นเทคโนโลยีที่ทั่วโลกให้ความสําคัญในขณะนี้ โดยนายประเสริฐได้กล่าวเสริมว่า ประเทศไทยได้เห็นถึงความสําคัญและได้มีการจัดทํา Thailand AI Ethics Guideline เพื่อควบคุมการใช้เทคโนโลยีปัญญาประดิษฐ์ให้มีความปลอดภัยและมีประสิทธิภาพในประเทศไทย
นายประเสริฐยังได้กล่าวถึงความสําคัญของการจัดการภัยออนไลน์ ซึ่งเป็นปัญหาอย่างยิ่งด้านความมั่นคงระดับประเทศและเป็นปัญหาอาชญากรรมข้ามชาติ โดยเฉพาะในการจัดตั้งคณะทํางานอาเซียนด้านการป้องกันปัญหาการหลอกลวงผ่านสื่อออนไลน์ (The ASEAN Working Group on Anti – Online Scam: WG – AS) ซึ่งเป็นข้อเสนอของประเทศไทย เพื่อร่วมกันยกระดับความร่วมมือด้านการป้องกันและรับมือกับปัญหาการหลอกลวงผ่านสื่อออนไลน์ของอาเซียน ซึ่งเป็นปัญหาอาชญากรรมข้ามชาติระดับโลก เพื่อร่วมบูรณาการแก้ไขปัญหาอย่างจริงจัง และได้กล่าวถึงการจัดตั้งศูนย์ AOC 1441 เพื่อปฏิบัติการแก้ไขปัญหาอาชญากรรมออนไลน์ เพื่อบรรเทาความเสียหายแก่ประชาชน
นายประเสริฐ ได้เน้นย้ําว่า “อาเซียนต้องร่วมกันบูรณาการ เพื่อไขปัญหาเรื่องนี้ให้ได้อย่างจริงจังและเร่งด่วน เพื่อบรรเทาความเสียหายแก่ประชาชนในภูมิภาคอาเซียน”
รัฐบาลไทย-ข่าวทำเนียบรัฐบาล-“จักรพงษ์”  รมช.กต  ผู้แทนนายกฯ ร่วมงานครบรอบ 3 ปี สถานีข่าว TOP NEWS ย้ำ วีซ่าฟรีไทย-จีน ยกระดับความสัมพันธ์ กระตุ้นการท่องเที่ยวส่งผลต่อเศรษฐกิจ
วันพฤหัสบดีที่ 1 กุมภาพันธ์ 2567
01/02/2567
“จักรพงษ์”  รมช.กต  ผู้แทนนายกฯ ร่วมงานครบรอบ 3 ปี สถานีข่าว TOP NEWS ย้ํา วีซ่าฟรีไทย-จีน ยกระดับความสัมพันธ์ กระตุ้นการท่องเที่ยวส่งผลต่อเศรษฐกิจ
“จักรพงษ์”  รมช.กต  ผู้แทนนายกฯ ร่วมงานครบรอบ 3 ปี สถานีข่าว TOP NEWS ย้ํา วีซ่าฟรีไทย-จีน ยกระดับความสัมพันธ์ กระตุ้นการท่องเที่ยวส่งผลต่อเศรษฐกิจ หวังให้พาสปอร์ตประเทศไทยมีพาวเวอร์มากขึ้นในโลก
วันที่ 1 กุมภาพันธ์ 2567 เวลา 10.00 น. ณ สถานีข่าวท๊อปนิวส์ หมู่บ้านธนาซิตี้ ตําบลบางโฉลง อําเภอบางพลี จังหวัดสมุทรปราการ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มอบหมายนายจักรพงษ์ แสงมณี รัฐมนตรีช่วยว่าการกระทรวงการต่างประเทศ ร่วมงาน “ครบรอบ 3 ปี สถานีข่าว TOP NEWS ก้าวเข้าสู่ปีที่ 4” โดยรัฐมนตรีช่วยว่าการกระทรวงการต่างประเทศ ได้กล่าวแสดงความยินดีว่า ในโอกาส TOP NEWs ครบรอบ 3 ปี ก้าวเข้าสู่ปีที่ 4 ได้อย่างเข้มแข็ง มั่นคง และเป็นผู้ผลิตสื่อที่ได้มาตรฐานให้กับคนไทย ขออวยพรให้กิจการรุ่งเรือง มั่นคงต่อไป
ภายหลังร่วมงานฯ นายจักรพงษ์ แสงมณี รัฐมนตรีช่วยว่าการกระทรวงการต่างประเทศ ให้สัมภาษณ์ถึงการลงนาม วีซ่าฟรีประเทศไทยและประเทศจีนว่า ได้มีการให้วีซ่าฟรีให้กับประเทศจีนตั้งแต่แรกที่รัฐบาลเข้ามารับตําแหน่ง โดยมีนักท่องเที่ยวจีนเดินทางเข้ามาประเทศไทยเพิ่มขึ้นอย่างมีนัยยะสําคัญตลอดช่วงที่มีการวีซ่าฟรี ทั้งนี้ หลังจากนายกรัฐมนตรีได้มีการเดินทางไปเยือนประเทศจีน ได้มีการพูดคุยและตกลงในเรื่องการยกระดับความสัมพันธ์ระหว่างประเทศไทยและประเทศจีนให้มากขึ้น จึงเป็นที่มาของการลงนามวีซ่าฟรีให้ระหว่างประเทศไทยและประเทศจีนเป็นการถาวร ถือเป็นการยกระดับความสัมพันธ์อย่างมีนัยยะสําคัญ ว่าพาสปอร์ตประเทศไทยจะมีพาวเวอร์มากขึ้น
รัฐมนตรีช่วยว่าการกระทรวงการต่างประเทศกล่าวต่อไปว่า วีซ่าฟรีจะช่วยส่งเสริมเรื่องเศรษฐกิจให้กับประเทศไทย มีนักท่องเที่ยวจีนเดินทางมาไทยมากขึ้น และเป็นการอํานวยความสะดวกให้กับคนไทยในการเดินทางไปจีนไม่ต้องเสียเวลา เสียค่าใช้จ่ายในการทําวีซ่า รวมถึงเป็นการอํานวยความสะดวกต่อการลงทุนในไทย ซึ่งประเทศจีนมาลงทุนในไทยเป็นจํานวนมาก โดยเฉพาะการลงทุนอุตสาหกรรมอีวี
“สําหรับมาตรการป้องกันรักษาความปลอดภัย และความมั่นคง หน่วยงานที่เกี่ยวข้องจะมีการตรวจตราอย่างเข้มงวดมากขึ้น เพื่อสร้างความมั่นใจต่อการท่องเที่ยว ยืนยันการวีซ่าฟรีเป็นเพียงการเริ่มต้น รัฐบาลยังมีอีกหลายนโยบาย ทั้งเรื่อง FTA การเปิดการเจรจาทางการค้ากับหลาย ๆ ประเทศทั่วโลก เพื่อสร้างความสัมพันธ์กับประเทศต่าง ๆ ในการดึงดูดนักท่องเที่ยว และนักลงทุนเข้ามาประเทศไทยเพิ่มมากขึ้น” รัฐมนตรีช่วยว่าการกระทรวงการต่างประเทศกล่าว
รัฐบาลไทย-ข่าวทำเนียบรัฐบาล-​รัฐมนตรีฯ พิมพ์ภัทรา ร่วมแสดงความยินดี เนื่องในโอกาสครบรอบ 3 ปี สถานีข่าว ท้อปนิวส์
วันพฤหัสบดีที่ 1 กุมภาพันธ์ 2567
01/02/2567
​รัฐมนตรีฯ พิมพ์ภัทรา ร่วมแสดงความยินดี เนื่องในโอกาสครบรอบ 3 ปี สถานีข่าว ท้อปนิวส์
​รัฐมนตรีฯ พิมพ์ภัทรา ร่วมแสดงความยินดี เนื่องในโอกาสครบรอบ 3 ปี สถานีข่าว ท้อปนิวส์
วันที่ 1 กุมภาพันธ์ 2567 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม พร้อมด้วย นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม ร่วมแสดงความยินดี เนื่องในโอกาสครบรอบ 3 ปี สถานีข่าว ท็อปนิวส์ ก้าวสู่ปีที่ 4 ณ สถานีข่าว ท้อปนิวส์ (ธนาซิตี้) ตําบลบางโฉลง อําเภอบางพลี จังหวัดสมุทรปราการ
รัฐบาลไทย-ข่าวทำเนียบรัฐบาล-ปลัดฯ ณัฐพล ผนึกความร่วมมือ SMRJ ญี่ปุ่น ชูความสำเร็จ ผลักดัน SME เพิ่มศักยภาพและขีดความสามารถในการแข่งขันของทั้งสองประเทศ
วันพฤหัสบดีที่ 1 กุมภาพันธ์ 2567
01/02/2567
ปลัดฯ ณัฐพล ผนึกความร่วมมือ SMRJ ญี่ปุ่น ชูความสําเร็จ ผลักดัน SME เพิ่มศักยภาพและขีดความสามารถในการแข่งขันของทั้งสองประเทศ
ปลัดฯ ณัฐพล ผนึกความร่วมมือ SMRJ ญี่ปุ่น ชูความสําเร็จ ผลักดัน SME เพิ่มศักยภาพและขีดความสามารถในการแข่งขันของทั้งสองประเทศ
วันที่ 31 มกราคม 2567 ดร. ณัฐพล รังสิตพล ปลัดกระทรวงอุตสาหกรรม ให้นายโทโยนากะ อัทสึชิ (Mr. TOYONAGA Atsushi) ประธานและประธานกรรมการองค์การเพื่อวิสาหกิจขนาดกลางและขนาดย่อมและนวัตกรรมภูมิภาคแห่งประเทศญี่ปุ่น (SMRJ) และคณะ เข้าเยี่ยมคารวะและประชุมหารือความร่วมมือในด้านต่างๆ โดยมี นางสุชาดา โพธิ์เจริญ ที่ปรึกษาปลัดกระทรวงอุตสาหกรรม ร่วมหารือ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
ปลัดกระทรวงอุตสาหกรรม กล่าวว่า กระทรวงอุตสาหกรรม (อก.) โดย กรมส่งเสริมอุตสาหกรรม (กสอ.) และ SMRJ ได้มีความร่วมมือผ่านการลงนามบันทึกความเข้าใจ (Memorandum of Understanding: MOU) และ หนังสือแสดงเจตจํานง (Letter of Intent: LOI) จํานวน 3 ฉบับ ตั้งแต่ปี 2557 จนถึงปัจจุบัน เพื่อพัฒนาอุตสาหกรรมและเชื่อมโยง SMEs ของทั้งสองประเทศ ผ่านการแลกเปลี่ยนบุคลากรและข้อมูล การกระจายสินค้าและขยายตลาดผ่านการจับคู่ธุรกิจ ตลอดเวลากว่า 10 ปี นับตั้งแต่ที่ อก. และ SMRJ ได้ลงนามความร่วมมือร่วมกัน ทั้งสองฝ่ายได้ดําเนินกิจกรรมมาอย่างต่อเนื่อง มีการแลกเปลี่ยนบุคลากรมาปฏิบัติงานที่ DIPROM Japan Desk แล้ว 3 ท่าน และเมื่อมีนาคมปีที่ผ่านมา อก. โดย กสอ. และ SMRJ ได้ร่วมกันจัดงานสัมมนาเชื่อมโยงคู่ค้าและสร้างเครือข่ายธุรกิจผู้ประกอบการอุตสาหกรรมและ SMEs ไทย-ญี่ปุ่น (Thailand-Japan New Business Gateway) ในรูปแบบไฮบริด ซึ่งมีผู้ประกอบการ จํานวนกว่า 70 สถานประกอบการเข้าร่วม ถือเป็นประโยชน์ในการดําเนินธุรกิจและเสริมสร้างความเข้มแข็งของการเป็นหุ้นส่วนทางเศรษฐกิจไทยและญี่ปุ่น ตลอดจนร่วมกันผลักดันและขับเคลื่อนให้ภาคอุตสาหกรรมและเศรษฐกิจของทั้งสองประเทศเติบโตควบคู่กันไปอย่างมั่นคงและยั่งยืน
นอกจากนี้ SMRJ ได้จัด CEO Business Matching ในรูปแบบออนไลน์เมื่อปีที่แล้ว มุ่งเน้นอุตสาหกรรมเป้าหมายหลัก 3 สาขา ได้แก่ เทคโนโลยีเชิงนิเวศน์ (Eco-technology) อุตสาหกรรมนวัตกรรม และอุตสาหกรรมเครื่องมือแพทย์ ถือเป็นอีกหนึ่งโอกาสแก่ผู้บริหารองค์กรระดับสูงของบริษัทไทยและต่างชาติในการพบปะและเจรจาร่วมกัน ก่อให้เกิดการตัดสินใจทางธุรกิจได้อย่างรวดเร็วและมีประสิทธิภาพมากยิ่งขึ้น และได้จัดกิจกรรมจับคู่ธุรกิจระหว่างผู้ประกอบการไทยที่เป็นสมาชิก T-GoodTech และผู้ประกอบการญี่ปุ่นที่เป็นสมาชิก J-GoodTech โดยระหว่างปี 2563-2565 มีการจับคู่ธุรกิจที่ประสบผลสําเร็จไปแล้วจํานวน 45 คู่ด้วยกัน ซึ่งการจับคู่ธุรกิจจะเป็นจุดเริ่มต้นในการสร้างมูลค่าทางเศรษฐกิจที่จะเกิดขึ้นในอนาคต
ปัจจุบัน SMRJ ได้ให้การสนับสนุน SME ของญี่ปุ่นเป็นจํานวนมากในการขยายตลาดมาที่ประเทศไทย ซึ่งเป็นประเทศยอดนิยมในการขยายธุรกิจของผู้ประกอบการจากประเทศญี่ปุ่น โดยกลุ่มธุรกิจที่กําลังมาแรง คือ กลุ่ม Start-Ups ในอุตสาหกรรมการแพทย์ สิ่งแวดล้อม และอวกาศ ดังนั้น SMRJ จึงมีความต้องการที่จะพัฒนาความร่วมมือกับ อก. เพิ่มเติม เพื่อร่วมกันเพิ่มศักยภาพและขีดความสามารถในการแข่งขันของทั้งสองประเทศต่อไป
รัฐบาลไทย-ข่าวทำเนียบรัฐบาล-ดีอี เตือนภัย คนรักผ้าไทย ระวังเพจเฟชบุ๊คปลอม มิจฉาชีพหลอก ตั้งราคาสินค้าถูกเกินจริง
วันพฤหัสบดีที่ 1 กุมภาพันธ์ 2567
ดีอี เตือนภัย คนรักผ้าไทย ระวังเพจเฟชบุ๊คปลอม มิจฉาชีพหลอก ตั้งราคาสินค้าถูกเกินจริง
ดีอี เตือนภัย คนรักผ้าไทย ระวังเพจเฟชบุ๊คปลอม มิจฉาชีพหลอก ตั้งราคาสินค้าถูกเกินจริง
ดีอี เตือนภัย คนรักผ้าไทย ระวังเพจเฟชบุ๊คปลอม มิจฉาชีพหลอก ตั้งราคาสินค้าถูกเกินจริง
นางสาววงศ์อะเคื้อ บุญศล โฆษกกระทรวงดิจิทัลเพื่อเศรษฐกิจและสังคม ฝ่ายการเมือง (ดีอี) กล่าวว่า ดีอี ได้รับเรื่องร้องเรียนจากตัวแทนกลุ่มร้านค้าผ้าไหมไทย โดยคุณละมุล เจ้าของร้าน ชนวีร์ผ้าไหมไทย จังหวัดชัยภูมิ ได้ให้ข้อมูลว่า ปัจจุบันร้านผ้าไทยทั่วทั้งประเทศได้รับผลกระทบจากมิจฉาชีพออนไลน์ในรูปแบบเดียวกัน คือ
1) มิจฉาชีพได้แอบนํารูปผ้าไทย หรือเสื้อผ้าทางร้านไปแอบอ้างขายในเพจปลอมที่สร้างขึ้น โดยมีการตั้งราคาขายที่ถูกกว่าราคาร้านทั่วไปหลายเท่า เพื่อหลอกจูงใจให้คนหลงเชื่อ และโอนเงิน ก่อนจะทําการปิดเพจหนี
2) มิจฉาชีพจะทําการยิงแอดโฆษณาเพื่อหลอกล่อกลุ่มผู้ซื้อ โดยเพจปลอมจะมีผู้ติดตามและจํานวนผู้กดไลค์โพสต์จํานวนมาก ทําให้ผู้ชื้อหลงเชื่อว่าเป็นร้านค้าจริงที่ได้รับความนิยม
3) มิจฉาชีพจะทําการลอกเลียนแบบเพจร้านที่มีชื่อเสียง โดยปัจจุบันการไลฟ์ก็สามารถนําคลิปจากเพจจริงมาไลฟ์พร้อมกัน เพื่อสร้างความสับสนให้แก่ผู้ซื้อ
4) กลุ่มมิจฉาชีพจะมุ่งเป้าในกลุ่มวัยทํางานและกลุ่มผู้สูงอายุที่นิยมการสวมใส่ผ้าไทย และมีกําลังทรัพย์ในการซื้อผ้าผืนหรือชุดผ้าไทยจากทั่วประเทศ ซึ่งทําให้เกิดความเสียหายทั้งต่อร้านค้าและผู้ขาย
เพื่อป้องกันความเสียหายกับประชาชน ดีอี ได้ประสานงานกับพันธมิตรในการปิดกั้นเพจปลอมแล้ว
“ดีอีขอให้ท่านที่สนใจจะสั่งซื้อผ้าไทยผ่านออนไลน์ ขอให้ท่านตรวจสอบความน่าเชื่อถือของเพจ ก่อนที่ท่านจะกดคําสั่งซื้อสินค้า และขอให้ท่านพิจารณาว่าราคาสินค้าสอดคล้องกับสินค้าที่ท่านจะสั่งซื้อหรือไม่เพื่อป้องกันการถูกหลอกลวงจากมิจฉาชีพ หากท่านมีความสงสัยว่าร้านค้าออนไลน์ที่ท่านสินค้าที่ท่านสั่งซื้อเป็นสินค้าปลอม หรือร้านค้าปลอม ขอให้ท่านแจ้งไปยังศูนย์แก้ปัญหาหลอกลวงทางออนไลน์ หรือ AOC 1441 เพื่อตรวจสอบและป้องกันการหลอกลวงจากมิจฉาชีพผ่านช่องทางออนไลน์” นางสาววงศ์อะเคื้อ กล่าวว่า ดีอีจะดําเนินงานร่วมกับพันธมิตร ในการป้องกันและปราบปรามอาชญากรรมออนไลน์ในทุกวิถีทางเพื่อช่วยให้ประชาชนปลอดภัยจากภัยออนไลน์มากที่สุด
รัฐบาลไทย-ข่าวทำเนียบรัฐบาล-​“ปลัดณัฐพล” เปิดสัมมนาการสร้างการรับรู้และชี้แจงโครงการขับเคลื่อนอุตสาหกรรมภูมิภาคให้เป็นมิตรกับสิ่งแวดล้อมด้วยกรอบแนวคิด BGC ประจำปีงบประมาณ พ.ศ. 2566 ไปพลางก่อน
วันพฤหัสบดีที่ 1 กุมภาพันธ์ 2567
01/02/2567
​“ปลัดณัฐพล” เปิดสัมมนาการสร้างการรับรู้และชี้แจงโครงการขับเคลื่อนอุตสาหกรรมภูมิภาคให้เป็นมิตรกับสิ่งแวดล้อมด้วยกรอบแนวคิด BGC ประจําปีงบประมาณ พ.ศ. 2566 ไปพลางก่อน
​“ปลัดณัฐพล” เปิดสัมมนาการสร้างการรับรู้และชี้แจงโครงการขับเคลื่อนอุตสาหกรรมภูมิภาคให้เป็นมิตรกับสิ่งแวดล้อมด้วยกรอบแนวคิด BGC ประจําปีงบประมาณ พ.ศ. 2566 ไปพลางก่อน
วันนี้ (วันที่ 25 มกราคม 2567) ดร.ณัฐพล รังสิตพล ปลัดกระทรวงอุตสาหกรรม เป็นประธานเปิดสัมมนาการสร้างการรับรู้และชี้แจงโครงการขับเคลื่อนอุตสาหกรรมภูมิภาคให้เป็นมิตรกับสิ่งแวดล้อมด้วยกรอบแนวคิด BGC ประจําปีงบประมาณ พ.ศ. 2566 ไปพลางก่อน มีวัตถุประสงค์เพื่อเสริมสร้างองค์ความรู้ของเจ้าหน้าที่ผู้ปฏิบัติงานในการขับเคลื่อนพัฒนาอุตสาหกรรมภูมิภาคให้เป็นมิตรกับสิ่งแวดล้อม ส่งเสริมการยกระดับนวัตกรรมผลิตภัณฑ์และกระบวนการผลิต นําไปสู่การผลิตและบริโภค (Sustainable Production and Consumption) ตามกรอบแนวคิด BCG อย่างยั่งยืน โดยมีนายพลาวุธ วงศ์วิวัฒน์ ผู้อํานวยการกองยุทธศาสตร์และแผนงาน เจ้าหน้าที่สํานักงานอุตสาหกรรมจังหวัดนําร่อง 12 จังหวัด ได้แก่ แพร่ เชียงราย พะเยา ชัยภูมิ สุรินทร์ เพชรบุรี หนองบัวลําภู ลําปาง นนทบุรี ยะลา ภูเก็ต และร้อยเอ็ด นอกจากนี้ยังมีเจ้าหน้าที่กรมต่าง ๆ ภายใต้สังกัดกระทรวงอุตสาหกรรม จํานวนกว่า 50 คน เข้าร่วมการสัมมนาฯ ณ ห้องประชุมชุณหะวัณ ชั้น 3 สปอ. และผ่านระบบออนไลน์ (ZOOM Meeting)
สําหรับการสัมมนาในครั้งนี้ ได้รับเกียรติจากวิทยากรที่มาร่วมบรรยายและเสวนาให้ความรู้ ดังนี้
1) กรอบแนวคิด BCG และการประเมินการลดการปล่อยก๊าซเรือนกระจก (CO2 Emission) โดย นายชานินท์ จันทร์พัฒนะ ผู้จัดการแผนกอาวุโส แผนกบริการฝึกอบรม สถาบันรับรองมาตรฐานไอเอสโอ
2) แนวทางการพัฒนาสถานประกอบการตามแนวคิด BCG เพื่อลดการปล่อยก๊าซเรือนกระจก (CO2 Emission) และคําแนะนําเบื้องต้นสําหรับเตรียมความพร้อมเพื่อขอรับรอง โดย นายธีรกุล บุญยงค์ ผู้อํานวยการฝ่าย ฝ่ายทวนสอบด้านความยั่งยืน สถาบันรับรองมาตรฐานไอเอสโอ
3) กองทุนพลังงานไฟฟ้า เพื่อผู้ประกอบการกระทรวงอุตสาหกรรม โดย นายอิทธิเสฏฐ์ จอมทะรักษ์ ผู้อํานวยการกองทุนพลังงานไฟฟ้า บริษัท พี ซี เอนเนอร์ยี่ จํากัด
4) มาตรการส่งเสริมผู้ประกอบการ SMEs ไปสู่การประกอบการที่ยั่งยืนผ่านสินเชื่อลดโลกร้อน (Decarbonize Loan) ของกองทุนพัฒนา SMEs ตามแนวประชารัฐโดย คุณกันตภณ นุชนิยม นิติกร สํานักงานกองทุนพัฒนาเอสเอ็มอีตามแนวประชารัฐ
ทั้งนี้ผลการดําเนินของโครงการที่ผ่านมา สามารถพัฒนาสถานประกอบการกว่า 35 ราย และสร้างต้นแบบ 5 ราย และในปีนี้ได้มีการขยายผลส่งต่อโครงการให้สํานักงานอุตสาหกรรมจังหวัดนําร่อง 12 จังหวัด 24 สถานประกอบการ และ 24 ผลิตภัณฑ์ต้นแบบ ยกระดับสถานประกอบการและพัฒนาผลิตภัณฑ์ให้มีผลิตภาพการผลิตและลดต้นทุนการประกอบการอย่างคํานึงถึงสิ่งแวดล้อม ลดผลกระทบและความเสี่ยงจากการประกอบกิจการสถานประกอบการหรือโรงงานอุตสาหกรรมที่มีต่อสิ่งแวดล้อมและชุมชน ร่วมเป็นกลไกสนับสนุนในการลดการปล่อยก๊าซเรือนกระจกตามเป้าหมายของกระทรวงอุตสาหกรรม และสร้างมูลค่าเพิ่มทางเศรษฐกิจ สังคมหรือวัฒนธรรม อย่างมีส่วนร่วม ระหว่างชุมชนและสถานประกอบการ ด้วยเศรษฐกิจ BCG อย่างสมดุลและยั่งยืน
รัฐบาลไทย-ข่าวทำเนียบรัฐบาล-สนุกกับการทำงานเพียงเท่านั้นถือว่าเราชนะแล้ว
วันพฤหัสบดีที่ 1 กุมภาพันธ์ 2567
สนุกกับการทํางานเพียงเท่านั้นถือว่าเราชนะแล้ว
“ร่าเริง รื่นเริง คึกคัก ครึกครื้น” คือหนึ่งในหลักการทรงงานของ พระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9 เพราะเป็นปัจจัยการทํางานที่มีประสิทธิภาพ ในหลวงรัชกาลที่ 9 #ทรงมีความสุขกับการทรงงาน
และยังมี #พระอารมณ์ขันในระหว่างการทรงงาน ด้วย พระองค์ทรงแนะนําว่า การทํางานต้องอาศัยจิตใจเป็นสําคัญ โดยต้องมีความสุข สนุก และต้องสร้างบรรยากาศรอบตัวให้มีความสุขด้วย ดังพระราชดํารัสที่พระราชทานในงานประชุมสโมสรไลออนส์สากล ปี 2513 ความตอนหนึ่งว่า...
.
“ทํางานต้องสนุกกับงาน มิฉะนั้น เราจะเบื่อและหยุดทํางานในระยะต่อมา ดังนั้น ปัจจัยของการทํางานที่มีประสิทธิภาพ คือ ร่าเริง รื่นเริง คึกคัก ครึกครื้น... ร่าเริง รื่นเริง เวลาทํางานตัวเราเองก็ต้องร่าเริง และระหว่างทํางานก็ต้องสร้างบรรยากาศให้ผู้เข้าร่วมในการทํางานมีความรื่นเริง... คึกคัก ครึกครื้น คือ ตัวเองต้องคึกคัก กระฉับกระเฉงมีพลังเสียก่อน และต้องสร้างบรรยากาศในการทํางานให้ครึกครื้นสนุกสนาน”
--
ดร.สุเมธ ตันติเวชกุล กรรมการและเลขาธิการมูลนิธิชัยพัฒนา ผู้ถวายงานใกล้ชิดกว่า 35 ปี กล่าวว่า การทํางานกับพระองค์เป็นช่วงเวลาที่มีความสุขที่สุด ร่าเริง รื่นเริง คึกคัก และคึกครื้น คาถานี้ในหลวงรัชกาลที่ 9 รับสั่งอยู่เสมอ การทํางานให้สนุกจะสามารถทํางานได้สําเร็จรวดเร็วและมีประสิทธิภาพ ร่าเริงคือร่าเริงกับตัวเอง รื่นเริงคือรื่นเริงในกลุ่ม ยิ้มหัวเราะให้เพื่อนร่วมงาน เมื่อตัวเราร่าเริงยิ้มแย้มแจ่มใส บรรยากาศรอบตัวและคนรอบข้างที่อยู่กับเราก็พลอยมีความสุข และไม่เครียด ยิ่งหากมีความคักคึกและคึกครื้นก็จะทําให้มีพลังทํางาน
--
“พระองค์มีพระอารมณ์ขันในการทรงงาน ทรงมองเห็นทุกอย่างเป็นเรื่องสนุก ผมตามเสด็จพระองค์ท่าน ผมหัวเราะตลอด”
พระองค์ทรงมีความสุขและสนุกในการทํางาน โดยทรงพระราชดําริว่า “สนุกกับการทํางานเพียงเท่านั้น ถือว่าเราชนะแล้ว”
--
#น้อมรําลึกในพระมหากรุณาธิคุณหาที่สุดมิได้
===================
ที่มา : มูลนิธิชัยพัฒนา
รัฐบาลไทย-ข่าวทำเนียบรัฐบาล-ในวันพุธที่ 31 ม.ค.67, 1500 นาย Nagesh Singh (นาเคศ  สิงห์ ) เอกอัครราชทูตสาธารณรัฐอินเดีย (อินเดีย)/ไทย เข้าเยี่ยมคำนับ รมว.กห. ณ ห้องรับรอง รมว.กห.
วันพฤหัสบดีที่ 1 กุมภาพันธ์ 2567
ในวันพุธที่ 31 ม.ค.67, 1500 นาย Nagesh Singh (นาเคศ  สิงห์ ) เอกอัครราชทูตสาธารณรัฐอินเดีย (อินเดีย)/ไทย เข้าเยี่ยมคํานับ รมว.กห. ณ ห้องรับรอง รมว.กห.
ในโอกาสนี้ รมว.กห. ได้กล่าวต้อนรับและยินดีที่ไทยและอินเดีย มีความสัมพันธ์อันยาวนานและความร่วมมือที่ใกล้ชิดมาโดยตลอดในหลายมิติ ทั้งด้านการเมือง เศรษฐกิจ สังคม วัฒนธรรม โดยเฉพาะความร่วมมือด้านความมั่นคง
อาทิ การฝึกร่วมผสม และการแลกเปลี่ยนที่นั่งฝึกศึกษา โดยเอกอัครราชทูตอินเดีย/ไทย ได้ชื่นชมความสัมพันธ์อันใกล้ชิดของทั้งสองประเทศที่ดําเนินมาอย่างใกล้ชิดยาวนาน โดยอินเดียถือว่าไทยเป็นมิตรประเทศทางอารยธรรม และมีความร่วมมือระหว่างกันในหลายมิติ โดยเฉพาะด้านการทหาร ซึ่งกองทัพของทั้งสองประเทศมี MOU การประชุมและการฝึกที่สําคัญ ร่วมกันมาโดยตลอด รวมทั้งยินดีเป็นอย่างยิ่งที่ทั้งสองประเทศจะได้ขยายความร่วมมือ ทั้งในความมั่นคง อุตสาหกรรมป้องกันประเทศ และการแลกเปลี่ยนเทคโนโลยีระหว่างกัน รวมถึงขอเชิญ รมว.กห. เยือนอินเดียด้วย